nn en nn en da en da da da da da da de da da da da da da da da da da da da da da da da da da da da lb da da da da da da da da da da da da da da da da da da da da da da da da ro da da da da de da da da en da da da da da da da en sv da nn da da da sv fr da da fr da da fr da da fr sv da fr da da da da fi sv da en nb da en da en da da da sv da da da da da da da da da da da da da da da en da en da en da da en
Problemer med pris og betaling
Netbutikken trækker pengene, men sender ikke varen
Netbutikken trækker for mange penge
Netbutikken siger, at prisen på hjemmesiden var en fejl
Varen blev dyrere (told og moms)
Dit betalingskort er blevet misbrugt
Der er ved en fejl hævet penge på din konto
Netbutikken trækker pengene, men sender ikke varen
Netbutikken må ikke trække pengene fra din konto, før varen er sendt.
Er der tale om en vare, som er fremstillet særligt til dig, kan netbutikken dog godt kræve, at du betaler hele eller dele af beløbet forud.
Du skal være opmærksom på, at der eventuelt kan gælde andre regler for virksomheder, som hører hjemme i et andet EU-land.
Netbutikken trækker for mange penge
Kontakt netbutikken, hvis der bliver trukket flere penge på dit kort end aftalt.
Netbutikken har derefter 14 dage til at tilbageføre pengene. Sker det ikke, skal du straks kontakte din bank og få den til at tilbageføre pengene.
Netbutikken siger, at prisen på hjemmesiden var en fejl
Du kan normalt forlange at købe varen til den pris, du har fået oplyst på nettet, medmindre det er åbenlyst, at der er tale om en fejl i prisen.
Hvorvidt der er tale om en fejl, afhænger af, om du vidste eller burde have vidst, at der var tale om en prisfejl.
Læs mere på forbrug.dk >>
Varen blev dyrere (told og moms)
Når du handler i en netbutik i et andet EU-land, indeholder prisen som hovedregel allerede moms, og du skal ikke betale told. Du skal i visse tilfælde betale særlige afgifter for eksempel, når der er tale om tobak og alkohol.
Har du købt varen i en netbutik uden for EU, skal du som hovedregel betale told, dansk moms og evt. særlig afgift. Har du købt varen i en netbutik i EU, skal du også betale told og moms, hvis varen bliver sendt fra et land uden for EU.
Toldstyrelsen og Skattestyrelsen kan hjælpe dig med viden om told, moms og særlige afgifter i forbindelse med nethandel uden for EU.
Læs mere på skat.dk >>​
Afgifter, når du handler uden for EU
Moms, hvis prisen på varerne overstiger 80 kroner før fragt
Told og moms, hvis prisen på varerne overstiger 1.150 kroner før fragt
Punktafgifter ved køb af nogle varer
Nye momsregler ved nethandel uden for EU
Hvis du handler i netbutikker, der sender deres varer fra et land uden for EU, så vær opmærksom på, at der kommer nye regler for moms i sommeren 2021.
Det betyder, at du skal betale moms samt et gebyr til transportøren oven i prisen på alle varer, som kommer ind i Danmark fra og med den 1. juli 2021.
Hidtil har du først skullet betale moms og gebyr til transportøren, hvis varens pris oversteg 80 kroner.
Læs mere hos Toldstyrelsen >>
Dit betalingskort er blevet misbrugt
Opdager du, at der er blevet hævet et beløb på din konto, du ikke kender til, skal du straks kontakte din bank, som vil kunne tilbageføre pengene.
Banken hæfter som udgangspunkt ved andres misbrug af dit betalingskort. I nogle tilfælde skal du dog betale en del af misbruget selv.
Læs mere hos Det Kriminalpræventive Råd >>
Misbrug af betalingskort – det skal du betale i selvrisiko
Du hæfter for 375 kroner:
Hvis PIN-koden eller en SMS-engangskode er brugt. Det gælder også, selvom du ikke har oplyst koderne til nogen.
Du hæfter for 8.000 kroner:
Hvis banken kan godtgøre, at PIN-koden/SMS-koden er brugt og:
du ikke har givet besked snarest muligt efter, at du har opdaget, at dit betalingskort er væk, eller at andre har fået kendskab til koden til kortet
du selv har oplyst koden til den, der har misbrugt kortet
du har opført dig så uansvarligt, at man mener, at du selv har gjort misbruget muligt
Hvis banken godtgør, at du har givet PIN-koden/SMS-koden til misbrugeren, og du var eller burde være klar over, at det ville indebære en risiko for misbrug.
Der er ved en fejl hævet penge på din konto
Opdager du, at der gennem længere tid løbende er blevet trukket beløb fra din konto, du ikke kender til, kan du bede din bank om at tilbageføre pengene.
Det er vigtigt, at du kontakter banken snarest muligt. Du skal kontakte banken inden for 14 dage, efter du har opdaget hævningerne, og senest 13 måneder efter pengene er trukket.
Læs mere hos Forbrugerombudsmanden >>
Kontakt din bank, hvis:
dit betalingskort er blevet misbrugt
der bliver hævet ukendte beløb på din konto
netbutikken trækker flere penge end aftalt
du ikke modtager varen eller får en forkert vare
Her kan du klage:
Snyd med dit betalingskort
Du kan anmelde din sag til politiet, hvis du er blevet franarret dine kort- eller netbankoplysninger eller andre følsomme oplysninger.
Læs mere hos politiet >>
Bliver der hævet penge på din konto for et abonnement, du ikke mener, du har indgået, kan du klage til Mæglingsteamet for Forbrugerklager, hvis der er tale om et dansk firma, og det samlede beløb overstiger 1.110 kroner.
Mæglingsteamet for Forbrugerklager >>
Hører firmaet hjemme i et EU-land, Norge eller Island, kan du kontakte Forbruger Europa.
Du kan også klage til Forbrugerombudsmanden, som kan vurdere sagen og evt. føre en sag mod virksomheden.
Problemer med fragt og levering
Problemer med pris og betaling
Sådan handler du sikkert
Nethandel #heltsikkert giver dig én samlet indgang til information om, hvordan du handler sikkert på nettet, og hvad du kan gøre, hvis det er gået galt.
ER PRISEN FOR GOD TIL AT VÆRE SAND?
Vær varsom med at handle i netbutikken, hvis den sælger dyre mærkevarer til alt for lave priser, har dårligt, maskinoversat sprog, eller hvis priserne er skæve, fx 517,97 kroner.
Tjek, hvem der står bag netbutikken. Netbutikker i EU skal oplyse navn, adresse, mail og evt. telefonnummer. Selvom webadressen slutter med .dk, kan netbutikken høre hjemme i et land uden for EU, og det kan blive sværere for dig at få hjælp, hvis noget går galt.
HVOR SENDES VAREN FRA?
Tjek, hvor varen bliver sendt fra. Selvom netbutikken ligger i EU, kan varen godt blive sendt fra et land uden for EU, og så kan der komme told og moms oven i prisen. Læs derfor leveringsbetingelserne.
KAN DU BETALE MED KORT?
Det er sikrest at betale med kreditkort, hvor du indtaster kortnummer, udløbsdato og kontrolcifre. Så vil banken i mange tilfælde kunne tilbageføre dine penge, hvis varen fx ikke dukker op, eller der bliver trukket for mange penge.
HVAD STÅR DER MED SMÅT?
Spørgeskemaer, prøvepakker og konkurrencer på nettet kan dække over fup og snyd. Læs altid det med småt, før du deltager i en konkurrence eller takker ja til et godt tilbud.
KUNNE DU BRUGE SIDEN?
Skriv evt. hvorfor. Spørgsmål besvares dog ikke:
Nethandel #heltsikkert giver dig én samlet indgang til information om sikker nethandel.
13 myndigheder står bag.
Læs mere om siden >>
Konkurrence- og Forbrugerstyrelsen står
bag den offentlige forbrugerportal
Abonnér på nyheder fra forbrug.dk >>
Læs mere om dine forbrugerrettigheder >>
Find information om dine klagemuligheder >>
Konkurrence- og Forbrugerstyrelsen     Carl Jacobsens Vej 35    2500 Valby     kfst@kfst.dk     EAN: 5798000018006